Dos professors de l’IES Vicent Andrés Estellés viatgen a Itàlia, amb Erasmus +
2025-07-24

Dins del projecte acreditat Erasmus+ que l’IES Vicent Andrés Estellés està duent a terme, dos dels seus professors, Santiago Sirera i Alberto Sanjuan, han fet recentment una nova mobilitat per a l’intercanvi d’experiències a l’estranger que, més tard, podran revertir en la seua pròpia experiència docent.

Esta vegada, Santiago i Alberto han estat de ‘Job Shadowing’ en l’Institut Omnicomprensiu di Alanno (Itàlia), del 20 al 24 de maig. L’objectiu principal d’esta mobilitat ha sigut la millora i innovació metodològica en l’àmbit de la jardineria, atés que este centre educatiu itialiano té una àmplia experiència en este camp de coneixement. Tots dos docents, segons han explicat, han tornat “amb una motxilla plena d’experiències per a compartir amb el seu alumnat i amb el claustre”.